Marea Britanie a promis 3 miliarde de lire sterline pe an „atâta timp cât este necesar” pentru a ajuta Ucraina, a anunțat ministrul de externe David Cameron joi. El a mers la Kiev, scrie The Guardian, în a doua sa vizită de când a devenit ministrul de externe al Regatului Unit.
David Cameron a mai spus că nu are obiecții dacă armele furnizate de Regatul Unit sunt folosite pentru a lovi în interiorul Rusiei.
Cel mai mare angajament de cheltuieli al Marii Britanii pentru Ucraina
Ministrul bitanic de externe – care s-a întâlnit cu președintele ucrainean, Volodimir Zelenski, și cu ministrul de externe, Dmitro Kuleba, în călătoria sa – a făcut din asigurarea de arme suplimentare pentru Ucraina una dintre prioritățile sale principale.
Anunțul său este cel mai mare angajament de cheltuieli al Marii Britanii de la invazia pe scară largă a Rusiei din 2022.
David Cameron a spus într-un interviu Reuters: „Ucraina are dreptul de a lovi în interiorul Rusiei, deoarece Rusia lovește în interiorul Ucrainei… Puteți înțelege de ce Ucraina simte nevoia să se apere.”
El a adăugat: „Tocmai am trimis tot ce putem în ceea ce privește oferta de echipamente. O parte din echipament sosește de fapt în Ucraina astăzi, cât timp sunt aici.”
Donația britanică include bombe ghidate de precizie
Ministrul de externe a anunțat că donația de echipament militar de către Regatul Unit va include bombe ghidate de precizie, rachete de apărare aeriană și echipamente pentru 100 de echipe mobile de apărare aeriană, pentru a permite Ucrainei să doboare dronele și rachetele Rusiei.
Marea Britanie s-a angajat, de asemenea, să-și dubleze producția internă de muniție, investind încă 10 miliarde de lire sterline în următorii 10 ani. Această producție își propune să asigure securitatea națională a Regatului Unit, menținând în același timp fluxul de arme către Kiev.
36 de milioane de lire sterline pentru infrastructura energetică a Ucrainei
David Cameron a mai anunțat că Regatul Unit va reuni partenerii internaționali luna viitoare pentru a atrage contribuții suplimentare la Fondul Internațional pentru Ucraina, pentru a îndeplini nevoile urgente de apărare ale Ucrainei.
De asemenea, ministrul de externe a confirmat un pachet de 36 de milioane de lire sterline pentru infrastructura energetică a Ucrainei și investiții în inovații viitoare pentru a sprijini tranziția și redresarea energetică a Ucrainei.
David Cameron a exclus trimiterea de trupe britanice în Ucraina, așa um sugera într-un interviu în The Economist, președintele francez, Emmanuel Macron, făcând însă o pecizare interesantă:
„Capacitatea noastră este de a fi credibili, de a continua să ajutăm, de a oferi Ucrainei mijloacele de a rezista. Dar credibilitatea noastră depinde și de capacitatea de a descuraja prin a nu oferi vizibilitate deplină a ceea ce vom face sau nu.”
***